CELEX: 62017CN0377
Language: mt
Date: 2017-06-23 00:00:00
Title: Kawża C-377/17: Rikors ippreżentat fit-23 ta’ Ġunju 2017 – Il-Kummissjoni Ewropea vs Ir-Repubblika Federali tal-Ġermanja

14.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 269/13
            
         Rikors ippreżentat fit-23 ta’ Ġunju 2017 – Il-Kummissjoni Ewropea vs Ir-Repubblika Federali tal-Ġermanja
   (Kawża C-377/17)
   (2017/C 269/19)
   Lingwa tal-kawża: il-Ġermaniż
   
      Partijiet
   
   
      Rikorrenti: Il-Kummissjoni Ewropea (rappreżentanti: W. Mölls, H. Tserepa-Lacombe, L Malferrari, aġenti)
   
      Konvenuta: Ir-Repubblika Federali tal-Ġermanja
   
      Talbiet
   
   
               1.
            
            
               tikkonstata li, billi żammet onorarji obbligatorji għall-periti u għall-inġiniera skont il-Honorarordnung für Architekten und Ingenieure (lista ta’ onorarji tal-periti u tal-inġiniera, iktar ’il quddiem l-“HOAI”), ir-Repubblika Federali tal-Ġermanja naqset milli twettaq l-obbligi tagħha taħt l-Artikolu 15(1), (2)(g) u (3) tad-Direttiva 2006/123/KE u tal-Artikolu 49 TFUE;
            
         
               2.
            
            
               tikkundanna lir-Repubblika Federali tal-Ġermanja għall-ispejjeż;
            
         
      Motivi u argumenti prinċipali
   
   Il-lista ta’ onorarji Ġermaniża tal-periti u tal-inġiniera (HOAI) tinkludi sistema ta’ tariffi minimi u massimi għas-servizzi ta’ dan il-grupp ta’ professjonisti. Skont il-Kummissjoni, din is-sistema tagħmel iktar diffiċli l-istabbiliment ta’ periti u ta’ inġiniera li jixtiequ jikkompetu ma’ fornituri stabbiliti permezz ta’ offerti li ma jaqgħux taħt qafas tariffarju awtorizzat. Dawn il-fornituri huma preklużi milli jipprovdu servizzi tal-istess kwalità bi prezzijiet iktar baxxi u servizzi ta’ kwalità ogħla bi prezzijiet ogħla.
   Dan jikkostitwixxi restrizzjoni għal-libertà ta’ stabbiliment kemm għall-finijiet tal-Artikolu 15(1), (2)(g) u (3) tad-Direttiva 2006/123/KE kif ukoll għall-finijiet tal-Artikolu 49 TFUE.
   Din ir-restrizzjoni ma hijiex iġġustifikata, b’mod partikolari ma hijiex iġġustifikata mill-interess li tinżamm il-kwalità tal-provvista ta’ servizzi, li fil-fatt ma hijiex f’konnessjoni diretta mal-prezz.